125 



vundet en særlig Interesse; jeg nævnte i min Skrivelse ikke 

 Stederne hos Herodot eller de andre tilsvarende Citater fra Old- 

 tiden, som jeg heller ikke lige indtil denne Dag har berørt for ham, 

 men bad ham kun at see til, om der mulig i den russiske Literatur 

 skulde findes nogen Oplysning om, hvorvidt hine anførte 

 Folk have den Skik, at udstrøe Fjer paa Markerne. IJans første 

 Svar gav mig ikke megen Udsigt til at faae en Oplysning som 

 den, jeg attraaede. I hans Svar, der er dateret St. Petersborg 

 den ",'26 Januar 1871, skrev han med Hensyn til det her omhandlede 

 Spørgsmaal, efter at have beklaget, at Bibliothekerne havde 

 været lukkede, da han ved Nytaarstid havde modtaget mit Brev, 

 saaledes: «Efter at de atter vare blevne tilgængelige, har jeg et 

 Par Gange været ude i Videnskabernes Selskabs Akademies Biblio- 

 thek og flere Gange i det keiserlige offentlige Bibliolhek, men 

 desværre er jeg ikke kommen til noget Resultat, der kunde 

 være Dem til Nytte. Hverken i Paulys Ethnographi af Rus- 

 lands Folkeslag eller i Rechbergs Værk eller i Georgis Be- 

 schreibung, ei heller i de mere specielle Skrifter: Fuchs's Opteg- 

 nelser om Tscheremisserne og Tschuvascherne eller Sbojefs 

 Tschuvascherne, eller i en russisk Afhandling af en Hr. Visch- 

 nefski om Tschuvaschernes religiøse Meninger, har jeg 

 kunnet finde Noget om den Skik, De omtaler. Jeg har ikke 

 troet at burde opsætte dette Svar længere; skulde jeg imidlertid 

 være saa heldig at træffe en eller anden Bekjendt fra hine Egne 

 og derved naae til en Oplysning, der svarede til Deres Ønske, 

 skal jeg uopholdelig underrette Dem derom.« Svaret var for saa 

 vidt lidet lovende, som de i det nævnte Forfattere, som det vil sees, 

 vare de samme, som jeg selv havde kjendt — om endog de 

 russiske kun i Oversættelser og Udtog — , Listen var kun mindre 

 fuldtallig. Længere hen i det samme Aar havde jeg imidlertid 

 den Tilfredsstillelse at modtage nogle Ord fra vor Landsmand, 

 hvorved han, efter en Meddelelse til ham fra en Bekjendt, L 

 Eleonski, underrettede mig om, at det virkelig forholdt sig, som 

 jeg havde formodet, at blandt Finnerne ved Mellemvolga fandt 



